# Läär mi thuɔ̱k – Ŋut mi la̱tkɛ mi wee kɛ wä nhiam kɛ kui̱ malä nath duel gɔ̱rä

**Ɛŋu la Ŋut mi la̱tkɛ mi wee kɛ wä nhiam kɛ kui̱ malä nath duel gɔ̱rä?**

Tha̱a̱ŋ nath, ce̱tkɛ kua̱r duël gɔ̱rä tin di̱t kɛnɛ la̱a̱t Muktäb Gɔ̱rä kɛnɛ Ŋi̱i̱c, cɔalkɛ kɛ i̱ ‘la̱a̱t ti ŋa̱ckɛ’. Tekɛ kɛ buɔ̱m mi dee kɛn Ŋuɔ̱t la̱t kɛ jɛ ti nyooth ta̱a̱ in bi guurikɛ mi wi wä duel gɔ̱rä kiɛ mi wi rɔ wä ŋa̱c kɛ duel gɔ̱rä.

Ɛn ŋut derɛ ji̱ pën ɣöö deri wä duel gɔ̱rä amäni ciaandu rɛy tɔ̱a̱ri ŋarä duël gɔ̱rä kiɛ gua̱th tin kɔ̱kiɛn tin la la̱tkɛ lät duël gɔ̱rä thi̱n. Ɛn Ŋut derɛ jɛ lar ɛn ɣöö /ca jɛ go̱r ɛn ɣöö bi cieŋ ɛ jiäk kɛ nɛy kɔ̱kiɛn, kɛ tha̱a̱ŋ gua̱thni, duel gɔ̱rä kiɛ gua̱thni kɔ̱kiɛn tin la la̱tkɛ lät duël gɔ̱rä thi̱n. Ɛn Ŋut derɛ tekɛ gua̱th ti derɛ mat thi̱n ce̱tkɛ thaakni tin, kiɛ gua̱th tin, /ci Ŋut dee lät thi̱n.

Ca ji̱ ka̱m Ŋut ɛmɛ kɛ kui̱ kä ɣöö bi ŋieec, gaat duël gɔ̱rä kɛnɛ nɛy tin kɔ̱kiɛn kulɛ tekɛ mal. Lääri ti ŋuan kɛ kui̱ Ŋuɔ̱tni Malä Duel Gɔ̱rä dëëkɛ jek [wa̱nɛmɛ](https://www.vic.gov.au/school-community-safety-orders). Deri bidiöö guic [wa̱nɛmɛ](https://vimeo.com/723185699/0195aac2e2) mi dee ji̱ luäk kɛ ŋäc kä min la̱tkɛ ɛ Ŋuɔ̱t Malä Duel Gɔ̱rä.

**Ɛ pek mi ni̱ndi la naŋkɛ ɛ Ŋut mi ca yuɔr piny ɔ?**

Ɛn Ŋut bä lärɛ ji̱ pek in dëë naŋ ɛ ŋuɔ̱t ti̱ti̱. Pek in bäär in dee te kɛ kɛ lät ɛ päth 12.

**Ba̱ kulɛ la̱t duel gɔ̱rä i̱di ɛn ɣöö /cien mät kɛ Ŋut in ca yuɔr piny?**

Ɛ ŋot /kän läät in ŋa̱ckɛ Ŋut ni yuɔr piny, ba jɛ dhil la̱r ji̱ ɛn ɣöö caar kɛnɛ ɛn ɣöö deekɛ ben nhial kɛ Ŋut amäni luɔt kä min jakɛ kä cär ɛn ɣöö bikɛ Ŋut yuɔr piny. Deri ‘läär gɔ̱r’ kä läät in ŋa̱ckɛ kä deriɛ la̱t jɛ ɛn luɔt kä min jak ji̱ kä ɣöö bi te nɔ, ta̱a̱ in derɛ ji̱ kiɛ gatdu jek kɛ jɛ kiɛ tin diaal tin lotrɔ̱ kɛ ɣöö dëë ŋa̱c kä dee kɛnɛ kulɛ guic mi bikɛ Ŋut yuɔr piny. Kɛ cäät, dɔ̱ŋ deri läät in ŋa̱ckɛ jiök ɛn ɣöö gatdu tëëkɛ buɔ̱m kɛ ɣöö dee kɛn ŋɔaani kulɛ rialikä ti dee ji̱ jakä ɣöö bi ŋot kɛ mi luäki gatdu kɛ wädɛ duel gɔ̱rä.

Ti̱i̱ kɛ ni̱n 7 ti bi gɔ̱ɔ̱r läär kɛ kɔr kä mi ca ji̱ jiök ɛ läät in ŋa̱ckɛ ɛn ɣöö caar kɛnɛ ɛn ɣöö deekɛ ben nhial kɛ Ŋut. Deri thiec bä mi go̱o̱ri ɣöö dëë ji̱ rep kɛ gua̱a̱th mi deri kulɛ gɔ̱r läär mi go̱o̱ri jɛ.

Läär mi ca gɔ̱r derɛ la i̱mël kiɛ wargak mi wä kä läät in ŋa̱ckɛ. Deri lät kɛ nyuuth wargakä min te kä wɛbthait Muktäbä Gɔ̱rä kɛnɛ Ŋi̱i̱c [wa̱nɛmɛ](https://www.vic.gov.au/school-community-safety-orders).

Mi /ci jɛ go̱r ɛn ɣöö bi läär gɔ̱r, deri thiec kä ɣöö deri läär thöp kɛ thokdu. Deri ram mi dɔ̱diɛn thiec bä mi dee ji̱ luäk kɛ gɔ̱a̱r läärä, ce̱tkɛ luääk ji̱ bumnidu kiɛ luuc thuɔk.

**Mi ta̱a̱ kɛ gat duel gɔ̱rä, ɛŋu bi tuɔɔk kä kɛ mɔ mi wa̱ Ŋut in wee kɛ wä nhiam wä guɔ̱ɔ̱r ɛn täämɛ?**

Ci duel gɔ̱rädu jɛ car ni kuurä ɛn ta̱a̱ in bi Ŋut gatdu jek kɛ jɛ kɛnɛ ta̱a̱ in diɛɛr kɛ ji̱ kɛ kɛ. Ɛn Ŋut /ka̱n jɛ rialikä kɛ ɣöö derɛ ji̱ pën ɣöö bi diɛɛr kɛ kui̱diɛn kiɛ matdu kɛ rɔ rɛy gɔ̱rädiɛn.

Duel gɔ̱rädu bɛ ji̱ moc kɛ ‘ca̱a̱p tin la ruac kɛ naath amäni cuɔ̱p in dee cop kɛ kɛ ka ji̱’ kɛ guääth mi thia̱k kɛ kɔr kä mi wëë ji̱ ka̱m Ŋut. Nɛmɛ bɛ ti̱ti̱ la̱th lät:

* ta̱a̱ in ba la̱r ji̱ kɛ kui̱ gɔ̱rä gatdu
* ta̱a̱ in bi gatdu ŋot kɛ wä duel gɔ̱rä amäni matdɛ kɛ rɔ rɛy lätni duël gɔ̱rä kɛ mal
* min bikɛn ɛ la̱t mi bi jɛ nyoth ɛn ɣöö gatdu lua̱kɛ jɛ kä tiɛtkɛ jɛ.

**Ɛ ŋu bi tuɔɔk ɔ mi /cien Ŋut guur?**

Mi wëë kään /ci ruaacni tin ca lat rɛy Ŋutä bi guɔ̱ɔ̱r, dee duel gɔ̱rä wä nhiam ji̱ luɔ̱k kä makämɛ kɛ kui̱du kä ɣöö dëë ji̱ jakä ɣöö bi Ŋut guɔ̱ɔ̱r.

Mi ca jɛ jek ɛ ji̱ luɔ̱k kä makämɛ ɛn ɣöö ti̱i̱ kɛ duer kä min pen ji̱ ɣöö bi Ŋut guɔ̱ɔ̱r kɛ jɛ, dee kɛn ɛ go̱r ɛn ɣöö bi:

* karaam yuɔr piny
* ŋut guɔ̱ɔ̱r
* dup ti rɛ̈lkɛ rɔ̱ ka̱n kɛ guuru kɛ Ŋut
* duɔ̱ɔ̱r mi dɔ̱diɛn mi guɛckɛ ɛla ɣöö gɔa ɛ makämɛ la̱t.

/Ca ji̱ bi yiɛn, kä thiɛlɛ mi bi ji̱ nyoth ɛn ɣöö ɛ ji̱n rami jiääk kiɛ yio̱w ti ba kuum ji̱ kɛ kui̱ kä ɣöö /keni Ŋut guɔ̱ɔ̱r.

**Kä mi göörä ɣöö dëë Ŋut gɛr?**

Mi go̱o̱ri ɣöö ba ŋuɔ̱t rɛy ŋutä woc kiɛ bakɛ gɛr, deri läät in ŋa̱ckɛ mëë lät ŋut thiec kɛ ɣöö derɛ tɔ̱tɔ̱ gɛ̈r. Mi ci läät in ŋa̱ckɛ jɛ nhɔk, dëë ji̱ moc kɛ wargak mi ca gɔ̱r mi nyooth ŋut in ca gɛr. Mi /ken kɛnɛ nhɔk, bikɛ guɔ̱ɔ̱r ni duɔ̱ɔ̱p kɛl ce̱tkɛ ta̱a̱ ëë no̱o̱ŋ kɛn ŋut nhial kɛ jɛ.

Mi go̱o̱r läät in ŋa̱ckɛ mat ŋuɔ̱tni ti jidiɛɛtni rɛy ŋutä thi̱n, bikɛ guɔ̱ɔ̱r ni duɔ̱ɔ̱p kɛl ce̱tkɛ ta̱a̱ ëë no̱o̱ŋ kɛn ŋut nhial kɛ jɛ.

**Kä mi göörä ɣöö bä Ŋut woc nhiam luɔ̱k?**

Deri thia̱ŋ kä ji̱ duël gɔ̱rädu kɛ wuɔ̱cdiɛn kɛ Ŋut kɛ kui̱ luɔ̱ɔ̱tni ti̱ti̱:

* Mi /ci mät thi̱n ɛn ɣöö dëë Ŋut la̱t kɛ kui̱du
* Mi ci läät in ŋa̱ckɛ thiec ɛn ɣöö dee kɛn duɔ̱ɔ̱r gɛr rɛy Ŋutä kä cikɛn ɛ lo̱k, kä /ken lɔcdu tɛɛth kɛ jɛn ca̱r ɛmɛ
* Mi ci läät in ŋa̱ckɛ Ŋut gɛr kä /ken lɔcdu tɛɛth kɛ jɛn ca̱r ɛmɛ
* Mi ci läät in ŋa̱ckɛ jɛ la̱th piny ɛn ɣöö /cɛ Ŋut bi woc, kä /ken lɔcdu tɛɛth kɛ jɛn ca̱r ɛmɛ.

Ɛn luɔc kä min ci thiec derɛ ni̱n ti 28 naŋ ti took rɔ̱ nikɛ cäŋ ëë jäki kuär duël gɔ̱rä wargak ëë ci thia̱ŋ. Kɛ jɛn gua̱a̱th ɛmɛ ba luɔt ëë la̱tkɛ Ŋut kɛ kui̱du kɛ jɛ guic ni kuurä kɛnɛ luɔ̱ɔ̱tni tin te rɛy wargak lääriku mëë ci ja̱k.

Ɛn ram min guic duɔ̱ɔ̱r derɛ tekɛ ti derɛ gɛ̈r kä Ŋut, derɛ Ŋut woc kiɛ thiɛlɛ mi derɛ lɛl bä. Mi wëë tekɛ mi ca mat, ba ji̱ la̱r lär kɛ i̱mël kä/kiɛ wargak mi ba ja̱k kä bi wargak jek mi nyooth luɔt ëë guɛckɛ tëë ci gɔ̱r mi bi ji̱ luäk kɛ lieŋ ruac in ca mat piny.

Mi /ci lɔcdu tɛth kɛ ben in ci ben kɛ lääri wargakädu raar guääth in guɛckɛ jɛ thi̱n, deri thiec ɛn ɣöö dëë ruac in ca mat piny woc kä ji̱ Makämɛ Kumɛ Victoria in Di̱i̱t (Victorian Civil and Administrative Tribunal). Deri lääri ti ŋuan jek kɛ kui̱ kä nɛmɛ kä wɛbthait Muktäbä Gɔ̱rä kɛnɛ Ŋi̱i̱c [wa̱nɛmɛ](https://www.vic.gov.au/school-community-safety-orders).

**Kä mi göörä ram dee thok loc kɛ gɔ̱a̱r/luuc thuɔk kɛ jɔw kiɛ luäk mi dɔ̱ŋ?**

Mi go̱o̱ri ram dee thok loc kɛ gɔ̱a̱r, kɛ jɔw kiɛ ram dee luäk, deri kuär duël gɔ̱rä min di̱i̱t la̱r lär min dee ji̱ luäk kɛ jek luäkä.

Mi la wä gatdu duel gɔ̱rä kumɛ, deri ji̱ Muktäbä Gɔ̱rä kɛnɛ Ŋi̱i̱c tin te rɛy wec yɔ̱tdikä bä kɛ kui̱ luäkä mi lɛm.

|  |  |
| --- | --- |
| North Eastern Victoria  Ja̱a̱th: 1300 333 231  I̱mël: [nevr@education.vic.gov.au](mailto:nevr@education.vic.gov.au) | North Western Victoria  Ja̱a̱th: 1300 338 691  I̱mël: [nwvr@education.vic.gov.au](mailto:nwvr@education.vic.gov.au) |
| South Eastern Victoria  Ja̱a̱th: 1300 338 738  I̱mël: [sevr@education.vic.gov.au](mailto:sevr@education.vic.gov.au) | South Western Victoria  Ja̱a̱th: 1300 333 232  I̱mël: [swvr@education.vic.gov.au](mailto:swvr@education.vic.gov.au) |

**Kä mi göörä lääri ti ŋuan?**

Deri wä kä wɛbthait Muktäbä Gɔ̱rä kɛnɛ Ŋi̱i̱c [wa̱nɛmɛ](https://www.vic.gov.au/school-community-safety-orders) kɛ kui̱ lääri ti ŋuan.